Mirja Hietamäki

Mirja Hietamäki (s. 27. helmikuuta 1991) on suomalainen salibandyn pelaaja, pelipaikaltaan hyökkääjä. Hän on Naisten Salibandyliigassa eli nykyisessä F-liigassa edustanut SB-Prota kaudesta 2010–2011 alkaen. Hän on voittanut SM-kultaa vuosina 2014, 2018 ja 2019 ja saavuttanut SM-hopeaa vuosina 2012, 2013, 2015, 2017 ja 2021 sekä SM-pronssia 2011 ja 2016. Hän on pelannut liigassa kauden 2024–2025 loppuun mennessä 310 runkosarjaottelua, joissa hän on tehnyt 224 maalia ja saanut 108 syöttöpistettä, sekä 113 pudotuspeliä, joissa hän on tehnyt 59 maalia ja antanut 28 maalisyöttöä.

Hietamäki saavutti alle 19-vuotiaiden MM-kilpailuissa hopeaa vuonna 2010.

Mirja Hietamäen kaksossisko Laura Hietamäki on myös salibandyn pelaaja.

 Lähteet 

Luokka:Suomalaiset salibandyn pelaajat
Luokka:Vuonna 1991 syntyneet
Luokka:Elävät henkilöt